มันนี่ทูเดย์
ธอส.จ่ายดอกฝาก 1.5%
7 ก.ค. 2559

ธอส.จ่ายดอกฝาก 1.5%
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ธนาคารได้มุ่งเน้นเสริมสร้างวินัยการออมเพื่อการมีที่อยู่อาศัยในอนาคต จึงได้ออกผลิตภัณฑ์เงินฝากประจำ 8 เดือน อัตราดอกเบี้ย 1.5% ต่อปี รับดอกเบี้ยรายเดือน เงื่อนไขเพียงเปิดบัญชีเงินฝากครั้งแรกและจำนวนเงินฝากครั้งต่อไปขั้นต่ำ 1 หมื่นบาทขึ้นไป ลูกค้าที่สนใจสามารถเปิดบัญชีได้ตั้งแต่วันที่ 4 ก.ค.-26 ส.ค. 2559
จัดแคมเปญบ้านมือสอง
ธนาคารไทยพาณิชย์ จัดแคมเปญพิเศษ “Ready Home” บ้านมือสองธนาคาร ด้วยข้อเสนอสุดพิเศษ ฟรี 3 ต่อ คือ ฟรี บริการตรวจสุขภาพบ้านมูลค่า 1.2 หมื่นบาท ฟรี บริการขนย้ายบ้าน มูลค่า 8,500 บาท และฟรี ส่วนลดพิเศษซื้อของตกแต่งบ้าน 5 หมื่นบาท เมื่อซื้อทรัพย์รอการขายจากธนาคารมูลค่า 1 ล้านบาทขึ้นไป และต้องโอนกรรมสิทธิ์ภายใน 30 ก.ย.นี้